cyanic-selkie/wikianc huggingface dataset:
Ալֆոնսինա Ստորնի
Կենսագրություն
Ալֆոնսինա Ստորնին Escuela Normal de Lenguas Vivas դպրոցում դասավանդել է գրականություն, շարունակել է բանաստեղծական փորձերը։ Նրա պոեզիան ձեռք է բերել ֆեմինիզմ ուղղվածություն։
Անկարգվածությունը և միայնությունը ազդել են բանաստեղծուհու առողջության վրա։ Առաջացած խնդիրները նրան ստիպել են թողնել ուսուցչական գործունեությունը։
Ստորնին մեկնել է Եվրոպա, ինչը ազդել է նրա բանաստեղծական ոճի վրա՝ պոեզիային հաղորդելով լիրիզմ ։
Ինքնասպանություն
1937 թվականին Ալֆոնսինա Ստորնիի ընկերը՝ բանաստեղծ Օրասիո Կիրոգը, ինքնասպան է եղել։ Այս դեպքը, ինչպես նաև բանաստեղծուհու մոտ հայտնաբերված կրծքագեղծի քաղցկեղը Ալֆոնսինային դրդել են գրելու իր վերջին բանաստեղծությունը՝ «Voy a dormir», որը 1938 թվականի հոկտեմբերին ուղարկվել է La Nación խմբագրություն։ Հոկտեմբերի 25-ին Ալֆոնսինա Ստորնին լքել է իր սենյակը և ուղղվել է դեպի Մար դել Պլատայի La Perla ծովախորշ։ Նույն առավոտյան երկու աշխատողներ Ալֆոնսինային գտել են ափին ։ 1942 թվականին բանաստեղծուհու մահվան վայրում տեղադրվել է հուշարձան, որի քանդակագործը Լուիս Պերլոտտին է (Luis Perlotti):
Արտաքին հղումներ
Կատեգորիա:Գրողներ այբբենական կարգով Կատեգորիա:Արգենտինացի կին գրողներ Կատեգորիա:Ինքնասպան գրողներ Կատեգորիա:20-րդ դարի բանաստեղծներ Կատեգորիա:20-րդ դարի կին գրողներ Կատեգորիա:Արգենտինացի լրագրողներ Կատեգորիա:Արգենտինացի մանկավարժներ
Քարահան
Քարահան, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1907-1908 թվականներին գյուղն ունեցել է 64 քուրդ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Շորա (գյուղ, Ասկիզսկի շրջան)
Շորա (Шора), գյուղ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 218 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խակասիա հանրապետության Ասկիզսկի շրջանի բնակավայրեր
Ֆուձիյամա
Ֆուձիյամա, Ֆուձի, Ֆուձիսան (富士山 (Ֆուջիյամա)), գործող հրաբուխ (ստրատոհրաբուխ) Հոնսյու կղզում, Ճապոնիայի ամենաբարձր լեռնագագաթը (3776 մ )։
Ֆուձիյամայի գագաթում կանոնավոր կոն է՝ 700 մ տրամագիծ և մինչև 100 մ խորություն ունեցող խառնարանով։ Լանջերին կան կողային խառնարաններ և խարամային կոներ։ 781 թվականից հետո տեղի է ունեցել 12 ժայթքում, վերջինը՝ 1707-1708 թվականներին։ Լանջերը ծածկված են մշտադալար անտառներով։ Գագաթը ձյունածածկ է (10 ամիս)։
Ֆուձիյաման համարվում է սուրբ լեռ։ Այն կրոնական ուխտագնացության և տուրիզմի վայր է։ Ֆուձիյամայի պատկերը ճապոնական արվեստի սիրված առարկան է (նկարներ, ճենապակի, ասեղնագործություն)։ Ներկայում լեռան գագաթին տեղակայված են սինտոիստական տաճար, փոստի բաժանմունք և օդերևութաբանական կայան։ Լեռան շրջակայքն ընդգրկված է Ֆուձի-Հակոնե-Իձու ազգային պարկի տարածքում  ։ ՅՈՒՆԵՍԿՕ-ի համաշխարհային ժառանգության օբյեկտ է։
Ստուգաբանություն
Ներկայում Ֆուձիյամա լեռան համար օգտագործվում են (հարստություն, առատություն) և  (ազնիվ մարդ) կանձիները։ Սակայն հնարավոր է, որ այդ սիմվոլներն ատեձիներ են, այսինքն՝ դրանք ընտրվել են միայն արտասանության հիման վրա և որևէ իմաստ չեն պարունակում։
Ֆուձիյամա անվան առաջացումը պարզված չէ։ X դարով թվագրվող «Տակետորի Մոնոգատարի» պատմվածքում ասվում է, որ անվանումն առաջացել է անմահություն (不死, ֆուսի, ֆուձի}}) բառից, ինչպես նաև բազմություն (富, ֆու) և զինվոր (士, սի, ձի) բառերից (որոնք բարձրանում են լեռան լանջով) ։ Ըստ ժողովրդական ստուգաբանության՝ Ֆուձի անունն առաջացել է (ոչ+երկու) բառից, որ նշանակում է «իրեն հավասարը չունեցող», «անզուգական»։ Ըստ այլ պնդման՝ անվան հիմքը  (ոչ+սպառել) բառն է, որ նշանակում է «անսպառ»։ Էդո շրջանի ճապոնացի գիտնական Հիրատա Ացուտանեն ենթադրում է, որ լեռան անունն առաջացել է «լեռ, որ կանգնած է ուղիղ, ինչպես բրնձի հասկիկը (穂, հո)» բառից։
Բրիտանացի միսիոներ Ջոն Բաթչելորը (1854-1944) կարծում է, որ Ֆուձիյամա լեռան անունը ծագում է այներեն բառից, որ նշանակում է «կրակի աստծո (Կամույ Ֆուտի) կրակ (ֆուտի)», սակայն ճապոնացի լեզվաբան Կյոսուկե Կինդաիտին հերքել է այդ վարկածը ձևաբանական զարգացման տեսակետից։ Նա նաև նշել է, որ հուտի նշանակում է «ծեր կին», ապե՝ «կրակ», իսկ Ապե հուտի կամույ՝ կրակի աստվածություն։ Տեղանունների տարածվածության վերաբերյալ ուսումնասիրությունների հիման վրա կարելի է ենթադրել, որ «ֆուձի» անունը ծագում է ավելի շուտ Յամատո լեզվից, քան այներենից։ Ճապոնացի տեղանվանագետ Կանձի Կագամին պնդում է, որ բառն ունի նույն արմատը, ինչ «գլիցինիա» (ֆուձի), «ծիածան» (նիձի, կա նաև ֆուձի տարբերակ) բառերը և ծագում է «գեղեցիկ երկար լանջ» արմատից ։
Ծանոթագրություններ
Կատեգորիա:Հրաբուխներ այբբենական կարգով Կատեգորիա:Ճապոնիայի հրաբուխներ Կատեգորիա:Ակտիվ հրաբուխներ Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Համաշխարհային ժառանգություն Ճապոնիայում Կատեգորիա:Ստրատոհրաբուխներ Կատեգորիա:Պետության ամենաբարձր կետեր
Համացանցային գաղտնիություն
Անձնական և համակարգչային կյանք
Համակարգչի ի հայտ գալով փոխվեց անձնական կյանք հասկացության կողմից դրված խնդիրների բնույթը։ Չնայած համակարգչային մեթոդների օգտագործումը հիմնականում դիտվել է որպես առաջընթաց, այն երբեմն ուղեկցվել է վախով, ընդհուպ մինչև Big Brother-ի հսկման հալյուցինացիաներով, որոնք վերաբերում են անծանոթ անձի կամ հիմնարկության կողմից ինչ-որ անհատի մասին ամեն ինչ իմանալու հնարավորությանը։
Ինֆորմատիկայում, եթե նույնիսկ այս երկու հասկացությունները խորթ չեն միմյանց, մասնավոր կյանքի պաշտպանությունն առաջ է բերում անվտանգության հետ կապված հստակ խնդիրներ։
Հիմնական սկզբունքներ
Երբեմն ստացվում են հետևյալ պահանջները.
Այսպիսով.
Ծառայությունների մատակարարները, լինեն դրանք վարչությունը, թե ծառայության օպերատորներ ստիպված են հավաքել և պահեստավորել անձնական տեղեկություններ՝ ծառայություն մատակարարելու նպատակով։ Այս կերպ հավաքված տվյալների բոլոր բազաները պետք է նախօրոք թույլատրվեն CNIL-ի կողմից։ Այդ թույտվությունը վերաբերում է.
Հավաքված անձնական տվյալները
Այդ տվյալները կախված են մատուցվող ծառայության տեսակից. Ոստիկանական ծառայությունները տվյալներ հավաքում են իրենց սեփական կարիքների համար։ Գոյություն ունեն շատ թե քիչ գաղտնի ֆայլեր.
Տվյալների կիրառումը
Հավաքված տվյալներն օգտագործվում են ծառայություն մատուցելու, դրա հաշիվ ապրանքագիրը գրելու և պահանջները կառավարելու նպատակով, սակայն անձնական կյանքի պաշտպանության հետ կապված մտավախությունները վերաբերում են.
Ֆինանսական հաստատությունները և հեռահաղորդակցման օպերատորներն ունեն իրենց հաճախորդի անձնական կյանքին վերաբերող տեղեկություններ։ CNIL-ը մասնավորապես հսկում է, որպեսզի այդ տվյալները չօգտագործվեն շուկայական հարաբերություններում։
Որոշ տվյալներ պետք է դրվեն ոստիկանության տրամադրության տակ՝ ըստ համապատասխան հանձնարարականի։
Տվյալների պահպանման տևողությունը
Վարչական տվյալների պահպանումը կարող է երկար ժամանակ պահանջել և տևել ամբողջ կյանքի ընթացքում (օրինակ՝ թոշակի անդամավճարներ, անշարժ գույքի հետ կապված գործարքներ)։
Ոչ վարչական ծառայությունների կատարած պահպանման գործընթացի տևողությունը նախօրոք համաձայնեցվում է CNIL-ի հետ։ Սկզբունքորեն տվյալները պետք է պահպանվեն միայն ծառայության մատուցմանն անհրաժեշտ տևողության ընթացքում, ինչպես նաև որոշակի լրացուցիչ ժամանակաշրջանի ընթացքում։
Առևտրային օրենսգրքի L110-4 հոդվածն ասում է. առևտրականների միջև կամ առևտրականների ու ոչ առևտրականների միջև իրենց առևտրի առիթով ծնված պարտականությունների կատարման ժամկետը հինգ տարի է, եթե չկա հատուկ պայմանավորվածություն ավելի կարճ ժամկետների մասին։ Այսպիսով ծառայություն մատուցող ձեռնարկությունները կարող են տրամաբանորեն պահպանել իրենց հաճախորդի մասին որոշ անձնական տվյալներ ծառայության մատուցումից հետո 5 տարվա ընթացքում։ Ծառայության իրականացման դեպքում վերջին վճարման համար անհրաժեշտ տվյալները կարող են պահպանվել այնքան, որքան վերջին հաշիվ ապրանքագիրը պահանջ ունի։ Վեճի դեպքում պահպանման ժամկետը կարող է տևել երկար տարիներ։ Եթե նույնիսկ դրա իրականացումը կատարվում է ինչպես հարկն է, մատակարարը պահպանում է տվյալներ իր հին հաճախորդների մասին։ Սակայն այս ամենի հետ մեկտեղ օրենքը կարող է պահանջել տվյալների շատ ավելի երկար պահպանում։ Օրինակ՝
Տվյալների պաշտպանություն
Սա բավականին նուրբ հարց է, քանի որ հայտնի է, որ չնայած պաշտպանական միջոցներին՝ ոչ մի համակարգ չի կարող համարվել անխախտելի։
Այսպիսով ծառայության մատակարարը պետք է.
Հետքեր ինտերնետում
Այն, ինչ անվանում են այսպես, այն բոլոր թղթապանակներն են, որոնք գրանցվում են համակարգչի վրա, հաճախ համակարգչի տիրոջ իմացությամբ, երբ նա ինտերնետ է մտնում. քուքիներ, պատմություն, թաքստոց, փաստաթղթերի ձևեր, բեռնավորած ֆայլեր, ինտերնետային ժամանակավոր ֆայլեր, այնպիսի ծրագրեր, ինչպիսիք են՝ Internet Explorer 7, Firefox կամ CCleaner կամ էլ Steganos Internet Anonym-ը, որոնք թույլ են տալիս հեշտությամբ ջնջել թողած հետքերը։
Կատեգորիա:Համացանց Կատեգորիա:Քաղաքացիական իրավունք
Վիլոկ
Վիլոկ (Вилок, Tiszaújlak), քաղաքատիպ ավան Ուկրաինայի Անդրկարպատյան մարզի Վինոգրադովի շրջանում։ Բնակավայրը նախկինում նաև անվանվել է Ույլոկ։ Հիմնադրվել է 1200 թվականին։
Չճշտված տվյալներով Վիլոկ քաղաքատիպ ավանում բնակվում էր 3 422 մարդ։ Բնակավայրը զբաղեցնում է 8,35 կմ² տարածք։ Բնակչության խտությունը կազմում էր 410 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1200 թվականին հիմնադրված բնակավայրեր
Կարո Անդրեասյան
Կենսագրություն
Ծնվել է 1922 թվականի փետրվարի 16-ին Ինդիանապոլիսում՝ Զարեհ և Թագուհի Անդրեասյանների ընտանիքում, որոնք փրկվել էին 1915 թվականի Հայոց ցեղասպանությունից ։
Արվեստի ուսումնասիրությունը սկսել է Ինդիանապոլիսի Arsenal Technical High School-ում։ Ապա կրթությունը շարունակել է Herron School of Art and Design գեղարվեստի դպրոցում՝ ընդհատելով այն Երկրորդ աշխարհամարտի պատճառով։ 1942 թվականին անցել է զինվորական ծառայության առափնյա պահպանութունում և որպես ռազմական նկարիչ աշխատել է հետախուզական նավի տախտակամածում՝ պատկերելով ռազմական գործողությունները խաղաղօվկիանոսյան թատերաբեմում։ Պատերազմի վերջում Անդրեասյանը ավարտել է կրթությունը Herron School of Art and Design-ում և որոշ ժամանակ դասավանդել է այնտեղ մինչև 1948 թվականին արվեստի բակալավրի աստիճան ստանալը։ Նույն թվականին նա արժանացել է Mary Milken Award for Travel and Study մրցանակի և, ստանալով դրամական պարգև, մեկնել է Նյու Յորք, որտեղ հետագա երկու տարիների ընթացքում սովորել է Նյու Յորքի ուսանող նկարիչների լիգայում Ուիլ Բարնեթի մոտ և Նյու Յորքում Սթենլի Ուիլյամ Հեթերի մոտ նրա լեգենդար Atelier 17 ստուդիայում։
Փորագրության նկատմամբ հետաքրքրությունը Կարո Անդրեասյանին տարել է դեպի վիմագրություն։ 1950-ական թվականներին նա շարունակել է կատարելագործել վիմագրությունը, 1952 թվականին իր առաջին անհատական ցուցահանդեսն է անցկացրել Մանհեթենում, որտեղ ցուցադրել է իր ժամանակակից փորագրանկարները ։ Նա դարձել է Ջուն Ուեյնի՝ Կալիֆորնիայում հիմնած արհեստանոցի՝ Tamarind Lithography Workshop (1960—1970)-ի առաջին տեխնիկական տնօրենը, այժմ՝ Թամարինդի ինստիտուտ։ 1964 թվականին նա տեղափոխվել է Նյու Մեքսիկո նահանգ՝ Ալբուկերկե, որտեղ դարձել է Նյու Մեքսիկո համալսարանի արվեստի ֆակուլտետի դասախոս։ 1971 թվականին Քլինթոն Ադամսոնի հետ դարձել է «The Tamarind Book of Lithography: Art and Techniques» գրքի համահեղինակ, որը դարձել է միջազգային մակարդակով փորագրության արվեստի մասին բեսթսելլեր։ Թամարինդի արվեստանոցում Կարոն աշխատել է մինչև 1972 թվական։ Մինչև 1988 թվականին թոշակի անցնելը զբաղվել է մանկավարժական գործունեությամբ՝ դասախոսություններ կարդալով Նյու Մեքսիկո համալսարանում և ԱՄՆ-ի այլ բարձրագույն ուսումնական հաստատություններում։ Այդ ընթացքում նա ստացել է բազմաթիվ մրցանակներ և ճանաչում ողջ աշխարհում։
Թոշակի անցնելուց հետո Անդրեասյանը իրեն ամբողջությամբ նվիրել է իր արվեստին և սեփական ժառանգությանը՝ 2015 թվականին գրելով «Reflections on life and art» գիրքը ։
Մահացել է 2018 թվականի նոյեմբերի 3-ին Ալբուկերկեում, նրա կտակով մարմինը դիակիզվել է ։
Նա եղել է Պերդյուի համալսարանի պատվավոր դոկտոր և Նյու Յորքի National Academy of Fine Arts-ի անդամ, նաև եղել է Ֆուլբրայթի ծրագրի կրթաթոշակառու և հրավիրյալ նկարիչ Բրազիլիայում ։
Արտաքին հղումներ
Կատեգորիա:Ամերիկահայեր Կատեգորիա:20-րդ դարի ամերիկացի արվեստագետներ Կատեգորիա:Նկարիչներ այբբենական կարգով Կատեգորիա:Ամերիկացի նկարիչներ Կատեգորիա:Ամերիկացի գրաֆիկներ Կատեգորիա:Ամերիկացի արվեստագետներ Կատեգորիա:Հայ վիմագրագետներ Կատեգորիա:Հայ մանկավարժներ Կատեգորիա:Հայ փորագրիչներ
Կիրան Գիբս
Կիրան Գիբսը (Kieran James Ricardo Gibbs, ), անգլիացի ֆուտբոլիստ։ Ֆուտբոլով սկսել է զբաղվել «Ուիմբլդոն» ակադեմիայում։ 2004 թվականին Գիբսը նախկին կանոնիրներ Աբու Օգոգոյի և Ջեյմս Դանի հետ տեղափոխվում է «Արսենալ»։ Այդ ժամանակ Գիբսը խաղում է ձախ կիսապաշտպանի դիրքում ։ 2007 թվականի-ի սեպտեմբերին Կիրանը պրոֆեսիոնալ պայմանագիր է կնքում կանոնիրների հետ և ընդգրկվում է Չեմպիոնների լիգայի 2007/08 մրցաշրջանի հայտացուցակում։
2009 թվականիի փետրվարի 8-ին Կիրանը առաջին անգամ խաղադաշտ է դուրս գալիս Պրեմիեր Լիգայի «Արսենալ» - «Տոտենհեմ» խաղի ժամանակ՝ փոխարինելով վնասվածք ստացած Կլիշիին։ Գաելի վնասվածքը շատ լուրջ լինում, ինչն էլ պատճառ հանդիսանում, որպեսզի Գիբսը շարունակի ելույթները հիմանական կազմում։
2009 թվականի հունիսի 8-ին Գիբսը մասնակցում Անգլիա - Ադրբեջան ընկերական հանդիպմանը և դառնում երկու գոլի հեղինակ։ Թեո Ուոլկոտի հետ միասին նա մասնակցում է մինչև 21 տարեկանների Եվրոպայի առաջնությանը։ Անգլիացիները եզրափակչում պարտվում են գերմանացիներին։
Ծանոթագրություններ
Կատեգորիա:Անգլիացի ֆուտբոլիստներ Կատեգորիա:1989 ծնունդներ Կատեգորիա:Սեպտեմբերի 26 ծնունդներ Կատեգորիա:Ֆուտբոլի պաշտպաններ Կատեգորիա:Արսենալի ֆուտբոլիստներ Կատեգորիա:Ուիմբլդոնի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Պրեմիեր Լիգայի ֆուտբոլիստներ
«Կալլիկրատիս» ծրագիր
«Կալլիկրատիս» ծրագիր (Πρόγραμμα «Καλλικράτης»), Հունաստանի Հանրապետության 3852/2010 օրենքը, որը բարեփոխել է Հունաստանի վարչական բաժանումը։
Մինչ Հունաստանի խորհրդարանի կողմից օրենքի ընդունումը, ծրագիրը գոյություն ուներ Կալլիկրատիս նածագիծ անվան տակ։ 2010 թվականի մայիսի 27-ին Հունաստանի խորհրդարանն ընդունել է ծրագիրը ։ Օրենքը հրապարակվել է 2010 թվականի հունիսի 7-ին Կառավարական տեղեկագրում (Εφημερίδα της Κυβερνήσεως) ։ Հիմնական փոփոխությունը նոմոսների բաժանման վերացումն էր ։ Չնայած Հունաստանի նոր վարչական բաժանումը ուժի մեջ է մտել 2011 թվականի հունվարի 1-ից, սակայն 2010 թվականի նոյեմբերի 7-ին տեղական ինքնակառավարման մարմինների ընտրությունների առաջին փուլը տեղի է ունեցել ծրագրին համապատասխան ։
Ծրագիրը կրում է ճարտարապետ Կալիկրատեսի անունը, ով մասնակցել է Հին Աթենքում երկար պատերի և Պարթենոնի կառուցմանը ։
Արտաքին հղումներ
Կատեգորիա:Հունաստանի վարչական բաժանում Կատեգորիա:Պետական կառավարում
Էլեն Թեսլեֆ
Էլեն Թեսլեֆ (Ellen Thesleff, ), ֆինն նկարչուհի և գծագրող, առաջին էքսպրեսիոնիստ նկարչուհին Ֆինլանդիայում։
Կենսագրություն
Ծնվել է 1869 թվականի հոկտենբերի 5-ին Հելսինգֆորսում, նկարչի ընտանիքում։ Մանկությունն ու պատանեկությունը Էլենն ապրել է ընտանիքի հետ Կոպիո կղզում (ընտանեկան ֆերմայում)։ Աղջիկը սիրում էր երգել և դաշնամուր նվագել, իսկ նկարչության առաջին ուսուցիչը հայրն էր։
1885-1886 թվականներին սովորել է Հելսինկիի Ադոլֆ ֆոն Բեքերի մասնավոր ակադեմիայում, իսկ 1887-1890 թվականներին՝ Ֆինլանդիայի գեղարվեստական ​​ընկերության նկարչական դպրոցում։ 1890–1891 թվականներին սովորել է Գունար Ֆրեդրիկ Բերնդցոնի մոտ՝ Գեղարվեստի ակադեմիայում։
Կրթությունը Փարիզում
1891-1892 թվականներին և 1893 թվականից մինչև 1894 թվականը ուսումը շարունակել է Փարիզում՝ Կոլարոսիի ակադեմիայում, Գուստավ Կուրտոյի արհեստանոցում, որտեղ սովորել է ընկերուհիների՝ Բեդա Ստյերնսանչցի և Աննա Բրեմերի (Anna Bremer) հետ։ Փարիզում նա հետաքրքրված էր Պյուվի դը Շավանի աշխատանքով։ Այնտեղ առաջին անգամ տեսել է Լեոնարդո դա Վինչիի, Բոտիչելլիի և Միքելանջելոյի գործերը, որոնք ուժեղացրել են Իտալիա այցելելու նրա ցանկությունը։
1892 թվականին նա նկարել է իր ամենահայտնի գործերից մեկը՝ «Thyra Elisabethin» (1892) քրոջ դիմանկարը, որը քննադատները համարել են սիմվոլիստական ​​արվեստի «մաքուր» գործերից մեկը։
1892 թվականին մահացել է նկարչուհու հայրը, և նա մի քանի տարի թողել է գեղանկարչությունը։ Երբ Թեսլեֆն սկսել է նորից նկարել, ակնհայտ է դարձել, որ նկարչուհին շարունակել է «սև գունափոխության» շրջանը, որով սկսել էր։ Այս ժամանակահատվածում հայտնվել են մուգ երանգներով նկարներ և գծանկարներ։ Դրա վառ օրինակը «Ինքնանկարն» է, որը թվագրվել է 1894-1895 թվականներին։ Մռայլ հիշողություններից կտրվելու համար նա մեկնել է ճանապարհորդության, իր աշխատանքները ցուցադրել տարբեր երկրներում, այդ թվում նաև՝ Շվեդիայում, Ռուսաստանում և Նորվեգիայում։
Ուղևորություն Իտալիա
1894 թվականին նա այցելել է Ֆլորենցիա, Հռոմ և Նեապոլ՝ ուսումնասիրելով հին վարպետների՝ մասնավորապես Մազաչչիոյի և Ֆրա Անժելիկոյի արվեստը։ Իտալիան դարձել էր նրա ոգեշնչման ամենահզոր աղբյուրներից մեկը. «Հին վարպետներից կարելի է շատ բան սովորել, քանի որ նրանց արվեստն ազնիվ է»,- գրել է նկարչուհին։ Գեղանկարչության պատմաբանները Թեսլեֆի բնանկարներից առանձնացրել են Տոսկանայի կապտա-մանուշակագույն լեռնային տեսարանները։
1895 թվականին նա կրկին վերադարձել է Իտալիա, բայց այս անգամ մոր և քրոջ հետ։ 1897 թվականի ձմռանը նա աշխատել է Ֆլորենցիայում՝ նկարիչների «Ֆիննական գաղութում», որտեղ շփվել է Բեդա Ստյերնսանչցի, Հուգո Սիմբերգի, Մագնուս Էնկելի և Ակսելի Գալլեն-Կալլելայի հետ, որոնցից շատերը Իտալիա էին եկել իրենց ընտանիքների հետ։ Իտալիայում նրա նկարներն առաջին անգամ տպագրվել են, և Իտալիան աստիճանաբար դարձել է նրա երկրորդ տունը։ 1898 թվականին նա վաճառել է Ֆինլանդիայի իր վիլլան և սեփական նախագծով Իտալիայի Կասա Բիանկա լողափին կառուցել մի տուն, որը դարձել է նրա հիմնական կեցավայրը։ Նկարչուհին ամառն անցկացրել է Ֆինլանդիայում` Մուրոլեսիում՝ ընտանեկան երկրորդ վիլլայում։
1897 թվականին Ֆլորենցիայում Թեսլեֆը հանդիպել է անգլիացի հանրահայտ թատրոնի ռեֆորմատոր Գորդոն Քրեյգին, ով դարձել է նրա կյանքի ընկերը և ոգեշնչել է, որ իր կտավները փորագրի փայտի վրա։ Դրանք հետագայում հայտնի են դարձել Ֆինլանդիայում։
Աշխատանքը Ֆինլանդիայում
1909-1912 թվականներին Թեսլեֆը նորից բնակվել և աշխատել է Ֆինլանդիայում, որտեղ աշխատելու համար նրա սիրած վայրերն էին Մուրոլեսին (Ռուովսկի) և Հելսինկին։
1933 թվականին Թեսլեֆը Հելսինկիում ստացել է նկարիչ Լալուլկայի տնային ստուդիան։
1951 թվականին նա պարգևատրվել է Ֆինլանդիայի պետական ​​բարձրագույն պարգևով` «Pro Finlandia» մեդալով։ 1952 թվականին նկարչուհուն հարվածել է տրամվայը և կոտրել նրա ազդրը։
Նա մահացել է 1954 թվականի հունվարի 12-ին, 84 տարեկան հասակում։
Ստեղծագործություններ
1891 թվականին` Փարիզ մեկնելուց առաջ, Թեսլեֆը Ֆինն նկարիչների հասարակության ֆիննական ցուցահանդեսում ներկայացրել է իր աշխատանքը` «Էխո»-ն (1890-1891), որը գրավել է այն քննադատների ուշադրությունը, ովքեր նրա մեջ տեսնում էին ֆիննական արվեստի գեղարվեստական ​​միտման նոր նշաններ։
Նկարչուհին հայտնի է դարձել 1891 թվականից ի վեր` շնորհիվ մուգ գույներով իր խորհրդանշական նկարների, որոնցում մարդն ու բնությունը ռեզոնանսվում են երազների և իրականության արտացոլման մեջ։
Նա համարվել է առաջին ֆիննական ֆաևիստը, որն այս ոճով սկսել է աշխատել 1905-1906 թվականներին՝ եվրոպական այլ էքսպրեսիոնիստների հետ զուգահեռ, և իր կարիերայի ընթացքում ռեալիզմից սիմվոլիզմ անցում է կատարել։
Նրա վաղ շրջանի աշխատանքներին բնորոշ են զսպված գունային սխեման և ընդհանուր մեկուսությունը։ Նրա ստեղծագործություններում զգալի փոփոխություններ են եղան 1905 թվականից, երբ Էլեն Թեսլեֆը հանդիպել է Վասիլի Կանդինսկուն։ Նրա ազդեցությամբ Թեսլեֆի ստեղծագործություններում հայտնվել են նոր վառ գույներ, ինչպես նաև ավելի ազատ է դարձել հեղինակի մոտեցումը սյուժեի մեկնաբանությանը։
Ֆրանսիայում ուսանելու ժամանակ նրա նկարներում գերակշռել են փափուկ մոխրագույն երանգը և հանգիստ լուսաստվերը, բայց միևնույն ժամանակ նա չէր ընդունում սիմվոլիստի երևակայությունը (օրինակ` Մագնուս Էնկելի նկարներում)։ Նրա թեմաները պարզ էին՝ առանց «առարկայի վերաբերյալ տարօրինակ տեսակետների», որի հետ նա բախվել էր իր սիմվոլիստ ընկերների աշխատանքներում։
Էլեն Թեսլեֆի գործերը գտնվում են Աթենքի գեղարվեստի թանգարանում և Կուոպիոյի ազգային պատկերասրահում, ինչպես նաև` մասնավոր հավաքածուներում։ Կուոպիոյի պատկերասրահում գտնվում է գեղանկարների մի շարք, որը ստեղծվել է 1922 թվականին Կուոպիոյում` ներշնչված ամառային մանկական հիշողություններով։
Արտաքին հղումներ
Կատեգորիա:Կոլարոսի ակադեմիայի շրջանավարտներ Կատեգորիա:Ֆինն նկարչուհիներ
Միգել
Միգել (իսպաներեն և պորտուգալերեն՝ Miguel), Միքայել անվան իսպանական և պորտուգալական տարբերակը։ Գործածվում է նաև որպես ազգանուն։
Պեսկի (գյուղ, Լոխովիցայի շրջան)
Պեսկի (Піски), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Պեսոչեն։
2001 թվականի տվյալներով Պեսկի գյուղում բնակվում էր 2 509 մարդ։ Բնակավայրը զբաղեցնում է 5935 կմ² տարածք։ Բնակչության խտությունը կազմում էր 422,75 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1092 թվականին հիմնադրված բնակավայրեր
Շորկիստրի (գյուղ, Ումարսկի շրջան)
Շորկիստրի (Шоркистры, Энӗшпуҫ), գյուղ Ռուսաստանի Չուվաշիա հանրապետության Ումարսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1725 թվականին հիմնադրված բնակավայրեր Կատեգորիա:Ռուսաստանի Չուվաշիա հանրապետության Ումարսկի շրջանի բնակավայրեր
Արագածի պեռլիտի հանքավայր
Արագածի պեռլիտի հանքավայր, հանքավայր Հայաստանի Արագածոտնի մարզում՝ Արագածի հարավ-արևմուտքում՝ Արագած գյուղի մոտ։ Հարում է Մեծ Արտենիից սկսվող շերտավոր կառուցվածքով պեռլիտային հզոր հոսքին (երկարությունը՝ 8․5 կմ, լայնությունը՝ մինչև 4,5 կմ, հաստությունը՝ 50-200 մետր), որի վերին շերտերը կազմված են վանակատից, վանակատպեռլիտային փշրաքարից, բեկորային պեռլիտից ու պեմզայից։ Հետախուզվել և շահագործվում է 1950-ական թվականների վերջերից՝ բաց եղանակով։ Պեռլիտը բարձրորակ է՝ 5-20 անգամ փքվելու ունակությամբ։ Հետախուզված պաշարները 76, 6 միլիոն մ³ են։ Օգտագործվում է որպես շինանյութ, ջերմամեկուսիչ և զտիչ։ Արագածի պեռլիտի հանքավայրի հիմքի վրա գործում էր Արագածի երկաթբետոնե իրերի գործարանը (2001 թվականից՝ «Լևադան» ընկերություն) և «ՀԱՅԱՐԴՇԻՆԱՆՅՈՒԹԵՐ» ՊԵՏԱԿԱՆ ԱՐՏԱԴՐԱԿԱՆ ՄԻԱՎՈՐՄԱՆ «ԱՐԱԳԱԾԻ ՊԵՌԼԻՏ» ԳՈՐԾԱՐԱՆԸ (1998 թվականից՝ Արագած-Պեռլիտ )։
Ծանոթագրություններ
Կատեգորիա:Հայաստանի հանքավայրեր Կատեգորիա:Հանքավայրեր այբբենական կարգով
Քեսալար
Քեսալար, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 880 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ռոջեր Կորման
Ռոջեր Ուիլյամ Կորման (Roger William Corman, ), ամերիկացի կինոռեժիսոր և պրոդյուսեր, որը նկարահանել է Բ-կարգի մեծ թվով ֆիլմեր (հիմնականում ցածր դասի սարսափ ֆիլմեր և մարտաֆիլմեր)։ Նրան անվանել են «Բ-կարգի ֆիլմերի արքա» և «դրայվ ինովի թագավոր» (բացօթյա կինոթատրոններ)։ Կորմանը հայտնի է դարձել որպես ռեժիսոր, որը կարող է ֆիլմեր նկարահանել ֆենոմենալ արագությամբ և շատ քիչ բյուջեով։ «Սարսափների խանութը» (1960) ֆիլմը, ըստ լուրերի, նկարահանվել է ռեկորդային 2 օրվա ընթացքում 30 000 դոլարով ։ Կորմանի ստեղծագործական գործունեությունն իր գագաթնակետին է հասել 1950-1960-ականներին, որից հետո նա գործնականում դադարեցրել է ֆիլմեր նկարահանելը։
2009 թվականին Կորմանն արժանացել է պատվավոր «Օսկար» մրցանակի կինեմատոգրաֆիայում ունեցած իր մեծ ավանդի համար։ Հոլիվուդի հայտնի ռեժիսորներից շատերը ժամանակին համագործակցել են նրա հետ։ Նրանց թվում են եղել Ֆրենսիս Ֆորդ Կոպպոլան, Ջեյմս Քեմերոնը, Մարտին Սկորսեզեն և Ջոնաթան Դեմին։ Հետագայում, ի նշան երախտագիտության, նրանցից ոմանք Սերմանին էպիզոդիկ դերեր են տվել իրենց ֆիլմերում։
Կենսագրություն
Կորմանը դարձել է ամերիկյան միջազգային Pictures ընկերության ֆիլմերի տարածման համար հիմնական աշխատողներից մեկը։ Նա աչքի է ընկել համեստ բյուջեով և շատ սեղմ ժամկետներում ֆիլմեր նկարահանելու ունակությամբ։ Կորմանը փորձել է խնայել այն ամենը, ինչ վերաբերել է ֆիլմի նկարահանումներին։ Այսպես, օրինակ չղջիկները, որոնք հայտնվել են նրա «Անմահները» ֆիլմում, մնացել են «Նա գրավել է աշխարհը» ֆիլմի նկարահանումներից ։ Բացի այդ, Կորմանը փորձել է նկարահանել այնպիսի ֆիլմեր, որոնք համապատասխանում էլ են հանդիսատեսի ցանկություններին ու նախասիրություններին։
1960 թվականին կինոարտադրության նկատմամբ վերաբերմունքը Կորմանի մոտ փոխվել է, և նա նոր տեխնոլոգիաների կիրառմամբ նկարահանել է գունավոր ֆիլմ` «Աշերների տան անկումը» անվանումով։ Գլխավոր դերը այդ ֆիլմում խաղացել է Վինսենտ Փրայզը։ Այս ֆիլմը դարձել է Էդգար Պոյի ստեղծագործությունների Էկրանավորումների շարքում առաջինը, որը նրան ճանաչում և որոշակի իմիջ է բերել։ Կորմանը խոստովանել է, որ 1960-ականների սկզբին ԽՍՀՄ-ում նկարել են վեհ կերպարով և առաջավոր մոնտաժով ֆիլմեր։ Ռոջեր Կորմանը խմբագրել և ամերիկյան վարձույթի համար ադապտացրել է խորհրդային «Երկինքը կանչում է» և «Փոթորիկների մոլորակը» ֆիլմերը։ Շատ վիճահարույց նոր մոնտաժի, գաղափարական բաղադրիչի փոփոխության և առանձին տեսարանների լրացուցիչ նկարահանման արդյունքում ի հայտ են եկել նոր ֆիլմեր՝ «Պայքար Արևից դուրս», «Ճանապարհորդություն նախապատմական մոլորակ» ։
1970-ականների վերջին Կորմանն ամուսնանում է Ջուլի Հալորանի հետ։ Ամուսնությունից հետո նա դադարել է ֆիլմեր նկարահանել և ստեղծել է սեփական պրոդյուսերական New World Pictures ընկերությունը և զբաղվել է միայն պրոդյուսերությամբ և սցենարներ գրելով։ Սակայն 1983 թվականին նա վաճառել է իր ընկերությունը և ստեղծել նորը՝ Concorde Pictures-ը, որը հետագայում վերանվանվել է Concorde-New Horizons։
Կորմանի հետ աշխատանքից է սկսվել բազմաթիվ հայտնի կինեմատոգրաֆիստների կարիերան. մասնավորապես Ֆրենսիս Ֆորդ Կոպոլի՝ որպես ռեժիսորի առաջին աշխատանքը եղել է նրանց համատեղ «Պայքար Արևից դուրս» ֆիլմը, Կորմանը նրա առաջին` «Խելագարություն-13» ֆիլմի պրոդյուսեն է։ Նրա շնորհիվ նոր տաղանդներ են ի հայտ եկել՝ Ջեք Նիկոլսոնը, Փիթեր Ֆոնդան, Ռոբերտ դե Նիրոն ։
Հոգեբանական թրիլլեր
Հոգեբանական թրիլլեր (Psychological thriller), գրականության և կինոյի ժանրերից մեկի՝ թրիլլերի տարատեսակներից մեկը։ Հիմնականում օգտագործվում է, որպեսզի նկարագրի այնպիսի ֆիլմեր և գրքեր, որոնց մեծ մասին գրավում են հիմնական հերոսների հոգեբանության ուսումնասիրությամբ։ Այս ժանրում օգտագործվում են դեպքերի բազմաթիվ շրջադարձեր, որոնցից առաջանում է հետագա դիտման կամ ընթերցման հետաքրքրություն.
Ենթաժանրի բնութագիր
Հոգեբանական թրիլլերը, որպես ենթաժանր, չունի հստակ սահմանում և բաժանարար գծեր։ Հոգեբանական թրիլլերի տարրերը կարող են լինել տարբեր ժանրերի ստեղծագործություններում, որտեղ հոգեբանական լարվածությունը ստեղծվում է հերոսների վախերի և հուզական անկայունության արդյունքում։ Հոգեբանական թրիլլերը ընդգծում է իր հերոսների անկայուն կամ ցնորական կարգավիճակը։
Բրիտանացի կինոռեժիսոր Ջոն Մադենը «The Daily Telegraph»-ի էջերում այսպես է նկարագրել հոգեբանական թրիլլերը՝ «Հոգեբանական թրիլլերները կենտրոնանում են պատմության, հերոսի զարգացման, ընտրության և բարոյական կոնֆլիկտի վրա․ վախն ու անհանգստությունը անկանխատեսելի եղանակով հանգեցնում են հոգեբանական լարվածությանը» ։
Արտաքին հղումներ
Կատեգորիա:Կինոյի ժանրեր Կատեգորիա:Գրական ժանրեր Կատեգորիա:Թրիլերներ
(8120) Կոբե
(8120) Կոբե (Kobe), աստերոիդ աստերոիդների հիմնական գոտում։ Հայտնաբերվել է 1997 թվականի նոյեմբերի 2-ին Հիրոշի Աբեի կողմից Յացուկայում ։
Միջին հեռավորությունը Արեգակից կազմում է 2,421942 ա. մ., առավելագույնը մոտենում է 1,972 ա. մ. հեռավորության վրա և հեռանում 2,8719 ա. մ. ։ Արեգակի շուրջ մեկ ամբողջական պտույտ է կատարում 1376,71 երկրային օրվա ընթացքում, իր ուղեծրով շարժվելով միջինում 0,261492 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,59° անկյուն։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Հիրոշի Աբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Շորշելի
Շորշելի (Шоршелы), գյուղ Ռուսաստանի Չուվաշիա հանրապետության Մարինսկի-Պոսադսկի շրջանի կազմում։
Վինոգրադով (քաղաք, Ուկրաինա)
Վինոգրադով (Виноградів), քաղաք Ուկրաինայի Անդրկարպատյան մարզի Վինոգրադովի շրջանում, շրջկենտրոն։ Բնակավայրը նախկինում նաև անվանվել է Սևլյուշ։
Խեթական փոխառությունները հայերենում
Խեթերենով խոսող ժողովուրդը մ. թ. ա. 3-2-րդ հազարամյակներում գոյություն է ունեցել Փոքր Ասիայի այն տարածքում, որ համընկնում է Պատմական Հայաստանի հարավարևմտյան սահմանների հետ։ Խեթական պետության փլատակների վրա կազմավորված հայ ժողովուրդին ձուլվել են նաև խեթական էթնիկական հոծ զանգվածներ, իսկ հայերենն իր մեջ առել է ցեղակից այդ լեզվի շատ տարրեր, այդ թվում նաև բառեր, որոնց զգալի մասը համարվում են ենթաշերտային կամ ստացվածքային այնպես, ինչպես ուրարտական ու խուռիերեն բառերը ։
Վինոգրադով (քաղաք, Ուկրաինա)
Չճշտված տվյալներով Վինոգրադով քաղաքում բնակվում էր 27 600 մարդ։
Խեթական փոխառությունները հայերենում
Գ. Ղափանցյանը հայ-խեթական բառային ընդհանրությունները տարբերակում է խեթական փոխառություններից։ Հայ խեթական ընդհանուր բառեր են համարվում՝ անթեղ, ատաղձ, արգատ, արվեստ, ապա, գորգ, թողնել, իրար, խառն, խելք, խիղճ, խնայել, խորթ, խուղ, հյուղ, խումբ, խմբել, ծուխ, կարիք, կարիճ, հատել, հեգնել, հիմա, հտպիտ (ծաղրածու), ճիվաղ, ճորխ, ջախջախել, սկսել, սպրդել, տագնապ, տող, փետուր։
Շորշելի
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուվաշիա հանրապետության Մարինսկի-Պոսադսկի շրջանի բնակավայրեր
Խեթական փոխառությունները հայերենում
Խեթերենից կատարված փոխառություն են համարվում աղանդեր, բարգավաճ, մանավանդ, ուրդ (առու), քրթմնջել բառերը։
Տես նաև
Կատեգորիա:Հայերենի բառապաշար
Վինոգրադով (քաղաք, Ուկրաինա)
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի քաղաքներ Կատեգորիա:1262 թվականին հիմնադրված բնակավայրեր
Հիլզբորոյի ողբերգություն
«Հիլզբորոյի ողբերգություն» - այդ անունով է հայտնի (անգլ.՝ Hillsborough Disaster) Անգլիայի Շեֆիլդ քաղաքի Հիլզբորո ֆուտբոլային մարզադաշտում տեղի ունեցած ողբերգական դեպքերը, որոնց արդյունքում զոհվեցին 97 հոգի և մարմնական ծանր վնասվածքներ ստացան ևս հարյուրավոր մարդիկ (766)։
Միջադեպը
Հիլզբորոյի այս հայտնի միջադեպը տեղի ունեցավ 1989 թ. ապրիլի 15-ին անգլիական Ֆուտբոլի Անգլիայի գավաթի Նոթինգհեմ Ֆորեստ և Լիվերպուլ թիմերի խաղի ընթացքում։ Մահացածների մեծամասնության մահվան պատճառը արձանագրվել է որպես շնչահեղձուկ՝ հրմշտոցի պատճառով։ Բոլոր զոհվածները Լիվերպուլի կողմնակից մարզասերներն էին։
Մտրուկ (ֆիլմ, 2005)
Մտրուկ (The Colt, Рождённый свободным), 2005 թվականին ռեժիսոր Ելենա Լանսկայայի նկարահանած դրամատիկական ֆիլմ։ Սյուժեն հիմնված է Միխայիլ Ալեքսանդրովիչ Շոլոխովի «Մտրուկ» պատմվածքի վրա։ Պրեմիերան տեղի է ունեցել 2005 թվականի փետրվարի 6-ին Hallmark Channel հեռուստաալիքով։
Արձագանքներ
Ֆիլմը ստացել է կինոքննադատների խառը վարկանիշներ  ։ All Movie Guide-ից Հել Էրիկսոնը ֆիլմը նկարագրել է որպես «անհերքելի անմեղության հիասքանչ հեքիաթ Ամերիկայի ամենագլխավոր պատերազմի կեսին».
Արտաքին հղումներ
Կատեգորիա:2005 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր ձիերի մասին Կատեգորիա:Ամերիկյան ֆիլմեր
Իոսիֆ Սերեբրյանի
Իոսիֆ Ալեքսանդրովիչ Սերեբրյանի (Иосиф Александрович Серебряный, ), ռուս, խորհրդային նկարիչ, գեղանկարիչ, մանկավարժ։ ԽՍՀՄ ժողովրդական նկարիչ (1977)։
Կենսագրություն
Իոսիֆ Սերեբրյանինը ծնվել է 1907 թվականի ապրիլի 12 (25)-ին Գորոդնյայում (այժմ՝ Չերնիգովի մարզի Չերնիգովի շրջանում)։
Սովորել է Պոլտավայի ստուդիայում Մ. Գուժավինի (1922-1924), Լենինգրադի գեղարվեստամանկավարժական տեխնիկումում (այժմ՝ Սանկտ Պետերբուրգի Ն․ Ռերիխի անվան գեղարվեստի ուսումնարան) (1924-1927) և Արկադի Ռիլովի մոտ։ 1927 թվականին ընդունվել է Լենինգրադի ՎԽՈՒՏԵԻՆ-ի գեղանկարչության ֆակուլտետ։ Սովորել է Վասիլի Սավինսկու, Արկադի Ռիլովի, Միխայիլ Բոբիշովի, Վասիլի Բելյաևի մոտ։ 1931 թվականին ավարտել է Պրոլետարական կերպարվեստի ինստիտուտի (այժմ՝ Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ) թատերական-դեկորատիվ բաժինը՝ ստանալով թատրոնի դեկորատորի կոչում շնորհելով ։
Մասնակցել է ցուցահանդեսների 1925 թվականից։ Ինստիտուտն ավարտելուց հետո՝ 1931-1934 թվականներին աշխատել է որպես նկարիչ-ձևավորող և թատերական նկարիչ։ 1935-1941 թվականներին նկարել է հիմնականում պատմա-հեղափոխական ժանրի նկարներ։ Պատերազմի և շրջափակման տարիներին մնացել է Լենինգրադում։ Ընդգրկվել է Լենինգրադում ստեղծված պլակատների բրիգադի մեջ, որոնք ամբողջ շրջափակման ընթացքում աշխատել են Լենինգրադի ճակատի քաղաքական վարչության առաջադրանքների վրա։ Նկարչի պաստառներից լայնորեն հայտնի են դարձել՝ «Бей крепче, сынок!», «Будь бдительным!», «Враг у ворот!», «Русский народ никогда не будет стоять на коленях», «А ну-ка, взяли!..»։ 1942 թվականին գործուղվել է պարտիզանական ջոկատ։ Նկարել է պարտիզանների դիմանկարների շարք։ Այս աշխատանքից ծնվել է Պարտիզան-անտառգաֆտականների խմբակային դիմանկարի մտահղացումը։ 1943 թվականին նկարիչներ Վլադիմիր Սերովի և Անատոլի Կազանցևի հետ համատեղ նկարել է «Շրջափակման ճեղքումը 1943 թվականի հունվարի 18-ին» («Прорыв блокады 18 января 1943 года») մեծ նկարը, ինչպես նաև շարունակել է աշխատել պատերազմից առաջ սկսված «ՌՍԴԱԿ հինգերորդ (լոնդոնյան) համագումարում» («На Пятом (Лондонском) съезде РСДРП») կտավի վրա ։
1948 թվականին սկսել է մանկավարժական աշխատանքը Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում՝ շարունակելով մինչև 1979 թվականը (1951-1954 թվականներին ընդմիջումով)։ Դարձել է պրոֆեսոր (1949 թվականից), անհատական արվեստանոցի ղեկավար։
Հեղինակել է հետևյալ նկարները՝ «Партизаны-лесгафтовцы. После боевой операции» (1942), «Պարտիզան Վ. Տիմաչյով» (1943), «ՌՍԴԱԿ հինգերորդ (լոնդոնյան) համագումարում» (1947), «Լենինը և Ստալինը քննարկում են 1917 թվականի հոկտեմբերի 6-ի զինված ապստամբությունը» (1950), «Լենինգրադի ֆիլհարմոնիայում։ 1942 թվական» (1959), «Портрет Ф. Безуглова, плавильщика завода «Красный Выборжец» (1960), «Կոմպոզիտոր Դ. Շոստոկովիչի դիմանկարը» (1964), «Սվյատոսլավ Ռիխտեր» (1972) և այլն։
1947 թվականից ԽՍՀՄ Գեղարվեստի ակադեմիայի թղթակից անդամ է։ ԽՍՀՄ Նկարիչների միության, Լենինգրադի նկարիչների միության անդամ ։ Ընտրվել է Լենինգրադի նկարիչների միության վարչության նախագահ (1954-1957)։
Նրա ստեղծագործությունները գտնվում են Ռուսական պետական թանգարանում, Տրետյակովյան պատկերասրահում, թանգարաններում և մասնավոր հավաքածուներում Ռուսաստանում, Ուկրաինայում, Ֆրանսիայում, Մեծ Բրիտանիայում, Իտալիայում և այլ երկրներում։
Մահացել է 1979 թվականի օգոստոսի 12-ին Լենինգրադում։
Աղբյուրներ
Կատեգորիա:Խորհրդային նկարիչներ Կատեգորիա:ԽՍՀՄ ժողովրդական նկարիչներ Կատեգորիա:Ռուս նկարիչներ Կատեգորիա:20-րդ դարի նկարիչներ Կատեգորիա:Ռուս մանկավարժներ Կատեգորիա:Խորհրդային մանկավարժներ Կատեգորիա:Ռուս դիմանկարիչներ Կատեգորիա:Ռուս բնանկարիչներ Կատեգորիա:Սանկտ Պետերբուրգի նկարիչների միության անդամներ Կատեգորիա:ԽՄԿԿ անդամներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:Մանկավարժներ այբբենական կարգով Կատեգորիա:Ռուս գրաֆիկներ Կատեգորիա:20-րդ դարի ռուս նկարիչներ
Ժանտախտի տարվա օրագիր
«Ժանտախտի տարվա օրագիր» (A Journal of the Plague Year), Դանիել Դեֆոյի պատմական վեպը, որն առաջինը թողարկվել է 1722 թվականի մարտին ։
Նկարագրություն
Ստեղծագործությունն իրենից ներկայացնում է Մեծ ժանտախտի ժամանակ մարդկային գոյատևման փորձի մասին վեպավորված հաշվետվություն։ Գործողությունը տեղի է ունենում Լոնդոնում 1665 թվականին։ Պատմությունը կառուցված է մոտավոր ժամանակագրությամբ, թեև առանց գլուխների կամ մասերի բաժանելու։
Իր գրքում Դեֆոն քիչ աշխատանք չէ կատարում ճշմարտանման արդյունքի հասնելու համար՝ նկարագրելով կոնկրետ մարդկային շրջապատը, փողոցները, և նույնիսկ տները, որտեղ տեղի են ունեցել այս կամ այն իրադարձությունները ։
Վեպը կարելի է համեմատել Սամյուել Փիփսի օրագրերից ստացված իրական հաշվետվությունների հետ, որոնք գրվել են ժանտախտի ժամանակաշրջանում։ Դեֆոյի շարադրանքը, թեև ռոմանականացված է, շատ ավելի համակարգվածնև մանրամասն է, քան Փիփսի շարադրանքը։
Բացի այդ, վեպը կարելի է համեմատել «Նշանվածները» վեպում ժանտախտի նկարագրության հետ, որի հեղինակը իտալացի գրող Ալեսանդրո Մանձոնին է։ Չնայած որոշ նմանակումներին (օրինակ, երկու վեպերը գրվել են շատ տարիներ անց՝ համաճարակի ավարտից հետո), երկու գրողներն էլ օգտագործում են տարբեր ոճական մեթոդներ. Դեֆոյի աշխատանքը լի է դետալներով, բայց գրված է անվախ ոճով, իսկ Մանձոնին ոչ միայն վերստեղծել է Միլանի ընդհանուր մթնոլորտը, այլև վերլուծել է ժանտախտի անհատական արձագանքը իրեն բնորոշ բանաստեղծական զգայունությամբ։
Ամբողջական անվանում
«Ժանտախտի տարվա օրագիր, որը պարունակում է դիտարկումներ և հիշողություններ ինչպես հասարակական, այնպես էլ զուտ անձնական իրադարձությունների մասին, որոնք տեղի են ունեցել Լոնդոնում 1665 թվականի վերջին մեծ փորձության ժամանակ։ Գրված է այն քաղաքի բնակչի կողմից, որն այս ամբողջ ընթացքում Լոնդոնից չի հեռացել»։
Արտաքին հղումներ
Կատեգորիա:Անգլերեն վեպեր Կատեգորիա:Դանիել Դեֆոյի ստեղծագործություններ Կատեգորիա:18-րդ դարի գրականություն
Ալբերտ Ղազարյան
Ալբերտ Սարգսի Ղազարյան, հայ հիգիենիստ, թունաբան։ Բժշկական գիտությունների դոկտոր (2001), պրոֆեսոր (2005): Հիգիենիստների հայկական ընկերակցության նախագահ (2003 թվականից)։
Կենսագրություն
Աշխատանքները վերաբերում են աշխատանքի հիգիենայի և թունաբանության խնդիրներին։ Սահմանել է քլորոպրենային կաուչուկների արտադրության 10-ից ավելի քիմիական նյութերի թույլատրելի քանակներ։ Համահեղինակ է «Գազահեղուկային քրոմատոգրաֆիան սանիտարահիգիենային հետազոտություններում» (ռուսերեն, 1987), հեղինակ՝ «Բանվորների հիվանդացության ուսումնասիրման եղանակները՝ կապված աշխատանքային պայմանների հետ» ուսումնական ձեռնարկների։
Ծանոթագրություններ
Կատեգորիա:Հայ հիգիենիստներ Կատեգորիա:Հայ թունաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ
Սալմիյարվի լիճ
Սալմիյարվի (Svanevatn), լիճ Նորվեգիայի և Ռուսաստանի սահմանին՝ Պացոկի գետի հովիտում ։ Վարչատարածքային առումով ընդգրկված է Մուրմանսկի մարզում (ՌԴ) և Սյոր-Վարանգեր կոմունայում (Նորվ.): Ունի 32,51 կմ², որից 23,12 կմ²-ը ՌԴ-ում։ Գտնվում է ծովի մակարդակից 21 մ բարձրության վրա։ Հանդիսանում է Սկուգֆոսի ՀԷԿ-ի վերին ջրասնուցիչը ։
Սալմիյարվի լիճը Բարենցի ծովի ջրահավաք ավազանի մաս է կազմում, որին միանում է Պացոկի գետի միջոցով։ Ջրահավաքում հիմնականում տեղի է ունենում ձնահոսքերի և անձրևաջրերի միջոցով։ Ափի ռելիեֆը բարձրադիր է, որի կենտրոնական մասում հստակ ընդգծված է Հարյունվարա լեռը։ Անտառային շերտը հիմնականում կազմված է կեչու և սոճու ծառերից։ Լճում առկա են մի քանի կղզյակներ, որոնցից ամենամեծն է Լիտլե-Սկուգեն։ Սալմիյարվի Պացոկի գետի միջոցով գետն ի վեր միանում է Սկուգվաթն լճին, իսկ գետն ի վար, Բերնսուդ և Թրոնգսուդն նեղուցների միջոցով Կոնտիոյարվի լճին։ Լճի հյուսիսարևմտյան մասում հստակ ընդգծված է Սվանվիկա ծոցը ։
Լճի ափին տեղակայված են նորվեգական Բերնեբյուկտ, Հովլանդ, Բերկլուն, Սվանվիկ, Լանգնես և այլ բնակավայրեր։ Ռուսական կողմում է գտնվում Սալմիյարվի գյուղը։ Արևելյան ափով անցնում է ռուսական P10 ավտոմայրուղիննորվեգական 885 ավտոմայրուղուն զուգահեռ ։
Ծանոթագրություններ
Կատեգորիա:Նորվեգիայի լճեր Կատեգորիա:Մուրմանսկի մարզի լճեր Կատեգորիա:Եվրոպայի լճեր Կատեգորիա:Սահմանային լճեր
Պեսոչկի (գյուղ, Լոխովիցայի շրջան)
Պեսոչկի (Пісочки), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Պիսոչկի։ Հիմնադրվել է 1649 թվականին։
2001 թվականի տվյալներով Պեսոչկի գյուղում բնակվում էր 296 մարդ։ Բնակավայրը զբաղեցնում է 3897 կմ² տարածք։ Բնակչության խտությունը կազմում էր 75,96 մարդ/կմ²։
Աստերոիդների ցանկ (253301-253400)
Աստերոիդների ցանկ (253201-253300) * Աստերոիդների ցանկ * Աստերոիդների ցանկ (253401-253500)
Կուկունոր
Կուկունոր (մոնղ․՝ կապույտ լիճ), Ցինխայ, ամենամեծ անհոսք լիճը Կենտրոնական Ասիայում, Չինաստանում։ Երկարությունը մոտ 105 կմ է, լայնությունը՝ մինչև 65 կմ, տարածությունը՝ մոտ 4200 կմ2, հայտնի առավելագույն խորությունը՝ 38 մ։ Գտնվում է 3205 մ բարձրության վրա։ Սառցակալում է նոյեմբերից, սառցազերծվում՝ մարտին։ Լիճ է թափվում 23 գետ։
Կատեգորիա:Չինաստանի լճեր Կատեգորիա:Լճեր այբբենական կարգով Կատեգորիա:Ասիայի լճեր
Սճճիլ
Սճճիլ ( Պարսկերէն ՝ سجیل ) Իրանական հրթիռ է պինդ վարելանութով աշխատող բալիստիկ հրթիռ է։ Սճճիլ հրթիռը կը համարուի Շիհապ հեշղուկ վարելանիւթով աշխատող հրթիռներու ընտանիքի փոխարէն բալիստիկ հրթիռն է։ Հրթիռը շատ կը համապատասխանէ եւ կը նմանի Աշուրա եւ Ղատր-110 հրթիռներուն ։
Սճճիլ-1
Սճճիլ հրթիռը երկու փուլի եւ պինդ վարելանիւթով աշխատող ցամաք-ցամաք բալիստիկ հրթիռ է, արտադրուծ է Իրանի կողմէ որ իրէն միջակայքը կը գերազանցէ 2400 Քմ առաջին հաջող փորձը տեղի ունեցաւ 13 նոյեմբեր 2008 ին այս մեծ միջակայքը թոյլ կուտայ Իրանին որպէսզի հարձակումներբ իրակացնէ Իսրայել եւ Հարավ - Արեւելեան Եվրոպաի մէջ գտնող թիրախներու վրայ սակայն Իրանը կը պնդէ թէ այս հրթիռը նախագծուած է զուտ պաշտպանական նպատակներով։
Նախագծում
Ըստ Jane տեղեկութիւներու խումբին մանարամսն տեղելութիւներ չկան հրթիռի համար բացի թէ հրթիռը կ՝ աշխատի միքանի փուլով եւ իրէն շարժիչը կ՝ աշխատի պինդ վարելանիւնթով, ինչպէս նաեւ Uzi Ruben նախկին տնօրեն Իսրաելի հրթիռաին պաշտպանութեան համակարգերու կազմակերպութեան նշեց թէ ( ի տարբերութիւն մոյս Իրանական հրթիռներու Սճճիլը չնմանիր Ռուսական, Հյուսիսային Կորեական , Չինական կամ Պակիստանական հրթիռներու եւ այս կը նշանակէ թէ Իրանը մեծ զգալի թռիչք ըրաւ հրթիռաին արտադրութեան կարողութիւներու մէջ եւ այս կը նշանակէ թէ Իրանը միջմայրցամաքային բալիստիկ հրթիռներ արտադրելու ճանապարհին վրայ է)։
Սճճիլ-1 որպէս զենք կը ներկաիանայ մեծ վտանք Իրանի ապագայ թշնամիներուն որովհետեւ հրթիռը կ՝ աշխատի պինդ վարելանիւթի վրայ այսպիսով իրէն հարուածէլը շատ բարդ է։
Սճճիլ-2
Սճճիլ-2 զարգացած տարեբերակն է Սճճիլ-1 էն իրէն առաջին արձակման փորձը եղաւ 20 մայիս 2009 թ ունի 2000 Քմ միջակայք եւ առաջնորդութեան համակարգ եւ ավելի մեծ կարողութիւն ծանր մարտագլխիկներ շալկելու եւ արձակաման մեծ արագութիւն եւ պահեստաին երկար կեանք եւ արգելումի ենդարկուելու գիչ հնարավորութիւն ։
Սճճիլ-2 հրթիռը կը գործածէ պինդ վարելանիւթ հակառակ Շիհապ-3 հրթիռին որ կը գործածէ հեղուկ վարելանիւթ նաեւ Սճճիլը կարէլի է արձակել տարփեր անկիւներով հակառակ Շիհապ հրթիռի որ միայն ուղահաիաց կարէլի է արձակէլ իրէն եւ հրթիռի հնարավորութիւները ավելցան հակահրթիռաին պաշտպանութեան համակարգերը անձնելու որովհետեւ ավելի ճկուն շարժումներ կարող է ընել խուսափելու թնամու պաշտպանութեան համակարգերը նաեւ կարէլի է իրէն հարտու նիւթով ներկել որպէսզի իրէն ռատարաին հետքերը նվազի։
Ծանոթագրություններ
Կատեգորիա:Զենք այբբենական կարգով Կատեգորիա:Բալիստիկ հրթիռներ
Մոնտոտոնե
Մոնտոտոնե (Montottone), կոմունա Իտալիայում, գտնվում է Մարկե շրջանում՝ Ֆերմո պրովինցիայում։ Բնակչությունը կազմում է 1030 մարդ (2008 թվականի տվյալներով), բնակչության խտությունը՝ 65 մարդ/կմ²։ Տարածքը կազմում է 16 կմ²։ Փոստային ինդեքս՝ 63020։ Հեռախոսային կոդ՝ 0734։
Մոնտոտոնեն սահմանակից է Բելմոնտե Պիչենո, Գրոտազալինա, Մոնսամպետրո Մորիկո, Մոնտե Ջիբերտո, Մոնտե Ռինալդո, Մոնտե Վիդոն Կոմբատե, Օրտեցանո համայնքներին։
Սուրբ Ֆաբիանոսը (Հռոմի պապ) և Սեբաստիանը հարգվում են որպես կոմունայի հովանավորներ։ Տոնը նշվում է սեպտեմբերի 5-ին։
Ժողովրդագրություն
Բնակչության գրաֆիկը.
Քերբալայ Ահմեդլու
Քերբալայ Ահմեդլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1892-1832 թվականներին գյուղն ունեցել է 46, իսկ 1907-1908 թվականներին՝ 42 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Հորսթ Քյոլեր
Հորսթ Քյոլեր (Horst Köhler, ), գերմանացի պետական և քաղաքական գործիչ։ Ծնունդով բեսարաբցի գերմանացիների ընտանիքից, որը 1940 թվականին Մոլդովական Ռիշկանա գյուղից տեղափոխվել էր Գերմանիայի կողմից բռնազավթված Լեհաստանի տարածք։
Կարիերա
1965-1969 թվականներին Քյոլերը Թյուբինգենի համալսարանում սովորել է «քաղաքական տնտեսագիտություն և քաղաքագիտություն» մասնագիտությամբ։ 1969-1976 թվականներին նա Կիրառական տնտեսական վերլուծության ինստիտուտում աշխատել է որպես ասիստենտ։ 1976-1981 թվականներին Հորսթ Քյոլերն աշխատել է տնտեսական դաշնային նախարարությունում։
1982 թվականին Քյոլերն աշխատանքի է անցել ֆինանսների դաշնային նախարարությունում։ 1990-1993 թվականներին նա նախարարության պետական քարտուղարի պաշտոնում զբաղեցրել է կանցլեր Հելմուտ Կոլի պաշտոնը։
1993-1998 թվականներին Քյոլերը գլխավորել Է Գերմանիայի խնայողական բանկերի ասոցիացիան և հաջորդ 2 տարիների ընթացքում ղեկավարել է Լոնդոնում Վերակառուցման և զարգացման եվրոպական բանկը (ՎԶԵԲ)։
ԱՄՀ տնօրեն
Քյոլերը 2000 թվականի փետրվարի 14-ից մինչև 2004 թվականի մարտի 4-ը զբաղեցրել է Արժույթի միջազգային հիմնադրամի կարգադրիչ տնօրենի պաշտոնը։ Նա որպես իր նպատակ տեսնում էր հիմնադրամի աշխատանքն ավելի թափանցիկ և ճգնաժամային երևույթների կանխմանն ավելի հարմարեցված դարձնելու մեջ։ Նա ամրապնդել է Արժույթի միջազգային հիմնադրամի համագործակցությունը Համաշխարհային բանկի հետ (որն այդ ժամանակ գլխավորում էր Ջեյմս Վուլֆենսոնը) և հանդես է եկել ԱՄՀ-ում որպես լայնածավալ բարեփոխումների նախաձեռնող։
Գերմանիայի նախագահ
2004 թվականի հուլիսի 1-ից Գերմանիայի նախագահ։ Այդ պաշտոնում ընտրվել է 2004 թվականի ապրիլի 25-ին և երկրորդ ժամկետով վերընտրվել 2009 թվականի մայիսի 23-ին։
Ներքին քաղաքականության մեջ նպատակ էր դրել նախ և առաջ լուծել բնակչության զբաղվածության խնդիրը, պահպանել և ստեղծել նոր աշխատատեղեր, բարելավել կրթական համակարգը և նոր մոտեցումներ գտնել երկրում ժողովրդագրական փոփոխությունների համար։ Նրա կարծիքով՝ իրական հնարավորություն կա  հասարակության մեջ կապեր հաստատել անցյալի և ապագայի միջև, որը հավասար հնարավորություններ է ընձեռում բոլորի համար։
Արտաքին քաղաքականության մեջ պաշտպանել է Գլոբալիզացիայի հումանիտար ասպեկտները, ակտիվորեն աջակցել է աղքատության և աֆրիկյան մայրցամաքի աջակցության արշավին ։
1981 թվականից ի վեր Քրիստոնեական-դեմոկրատական միության անդամ է (նախագահի պաշտոնավարման ընթացքում անդամակցությունը կասեցվել է)։
Հրաժարական է տվել 2010 թվականի մայիսի 31-ին։ Հեռացումը պայմանավորված է Գերմանիայի տնտեսական շահերի պաշտպանության համար Բունդեսվերի կիրառման թույլատրելիության վերաբերյալ նախագահի վիճահարույց արտահայտություններով ։ Գերմանիայի նախագահի պաշտոնում նրան փոխարինել է Քրիստիան Վոլֆը։
Արտաքին հղումներ
Կատեգորիա:Գերմանիայի նախագահներ Կատեգորիա:Թյուբինհեմի համալսարանի շրջանավարտներ Կատեգորիա:Գերմանիայի քաղաքական գործիչներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Գերմանիայի քրիստոնեական-դեմոկրատական միության անդամներ Կատեգորիա:Գերմանացի պետական գործիչներ
Mac OS
Mac OS (Macintosh Operating System), Apple ընկերության արտադրության գույքային օպերացիոն համակարգերի ընտանիք։ Մշակվել է Macintosh անհատական համակարգիչների շարքի համար։ Ժամանակակից օպերացիոն համակարգերում գրաֆիկական ինտերֆեյսի մասսայականացումը հաճախ համարվում է Mac OS-ի վաստակը։ Այն առաջին անգամ ներկայացվել է 1984 թվականին Macintosh 128K անհատական համակարգչի հետ միասին։
Պատմություն
Mac OS-ի վաղ տարբերակները համատեղելի էին միայն Motorola 68k մշակիչի վրա հիմնված Mac համակարգիչների հետ։ Հետագա տարբերակները համատեղելի էին PowerPC (PPC) կառուցվածքի հետ։
2012 թվականին օպերացիոն համակարգն անվանափոխվել է OS X, իսկ 2016 թվականին՝ macOS:
Mac OS-ի վաղ տարբերակների ժամանակագրություն
Ստորև ներկայացված է System շարքի վաղ տարբերակների թողարկման ժամանակագրական ցուցակը։ Մինչև Mac OS 8 օպերացիոն համակարգերի թողարկումն այս ընտանիքը կոչվում էր «System հերթական համար»։
System 1-Mac OS 9-ի տարբերակները համարվում են դասական, որոնց թողարկումն ու աջակցությունը իրականացվել են 1984-2001 թվականներին։ 2000 թվականին թողարկվեց այդ պահին նոր և այսօրվա դրությամբ արդիական Mac OS X-ը՝ իր համարակալման առանձին համակարգով։
Արտաքին հղումներ
Կատեգորիա:Օպերացիոն համակարգեր Կատեգորիա:Էփլ Կատեգորիա:Ծրագրային ապահովում
Շորոխովո (գյուղ, Ասկինսկի շրջան)
Շորոխովո (Шорохово, Шорохов), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 144 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ասկինսկի շրջանի բնակավայրեր
Ճաշոց (4890)
Ճաշոց (4890), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4890 թվի տակ։ Ձեռագիրը գրվել է 1313 թվականին Դանիել կրոնավոր գրիչի կողմից Աղթամարում։ Ստացողները եղել են Թովման, Առաքելը (եղբայր)։ Գրված է թղթի վրա, որը ունի 33x23.5 չափս։ Ձեռագիրը կազմված է 290 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դեղին կտավ։ Հիշատակարան գրչի՝ 60ա, 169բ, 240ա, 290բ, հետագայի՝ 5բ (1884 թվական) ։